COMUNICAT Secția pentru anchetarea magistraților o acuză pe Kovesi că ar fi mințit despre relația cu Sebastian Ghiță într-o audiere ca martor din aprilie 2017: Ar fi avut o relație privată cu acesta

Procurorii Secției pentru investigarea infracțiunilor din justiție (SIIJ) o acuză pe Laura Codruța Kovesi într-un comunicat de presă că ar fi mințit la audieri, ascunzând o presupusă relație privată cu Sebastian Ghiță. Procurorii susțin că într-o audiere ca martor din 10 aprilie 2017, Kovesi ar fi declarat ”în mod nereal că relația pe care a avut-o cu persoana vătămată a fost o relație pur instituțională, negând existenta unei relații private”.

Kovesi a respins acuzațiile din dosarul instrumentat de Adina Florea. Când a ieșit de la audieri, fosta șefă DNA a spus că nu a avut nici o relație privată cu Sebastian Ghiță, cel care este și denunțător în acest dosar.

Procurorii SIIJ anunță în comunicatul de presă că Laura Codruța Kovesi este urmărită penal pentru luare de mită, abuz în serviciu și mărturie mincinoasă.

Procurorii susțin în comunicat că Laura Codruța Kovesi ar fi pretins și primit suma de 268.689,36 lei de la persoana vătămată (Sebastian Ghiță) în legătură cu îndeplinirea unor acte contrare îndatoririlor sale de serviciu, acte constând în extrădarea unei persoane condamnate, care fusese localizată în Indonezia — Jakarta.

Comunicatul integral:

Biroul de informare şi relaţii publice din cadrul Parchetului de pe lângă Înalta Curte de Casație și Justiție este abilitat să aducă la cunoştinţa publicului următoarele:

Procurorii Secției pentru investigarea infracțiunilor din justiție (SIIJ) au dispus la data de 13 februarie 2019 extinderea urmăririi penale, începerea urmăririi penale in rem și efectuarea în continuare a urmăririi penale față de un fost procuror general al Parchetului de pe lângă Înalta Curte de Casație și Justiție (PÎCCJ) sub aspectul săvârșirii infracțiunilor de: luare de mită, prev. de art. 289 alin. 1 Cod penal rap. la art. 7 alin. 1 lit. b din Legea nr. 78/2000, abuz în serviciu, prev. de art. 297 alin. 1 Cod penal în cond. art. 35 alin. 1 Cod penal (5 acte materiale) și mărturie mincinoasă, prev. de art. 273 Cod penal.

Din probele administrate până în prezent în această cauză s-a reținut următoarea situație de fapt:

În cursul anului 2011, fostul procuror general al PÎCCJ ar fi pretins și primit suma de 268.689,36 lei de la persoana vătămată în legătură cu îndeplinirea unor acte contrare îndatoririlor sale de serviciu, acte constând în extrădarea unei persoane condamnate, care fusese localizată în Indonezia — Jakarta.

Totodată, în perioada 2010-aprilie 2011, aflându-se în exercitarea funcției de procuror general al PÎCCJ, magistratul ar fi implicat instituția pe care o conducea în procedura extrădării respectivei persoane condamnate, cu încălcarea dispozițiilor art. 10 din Legea 302/2004, care reglementează competența autorităților centrale române în materie penală, a disp. art. 70 și următoarele din Legea 304/2004, care reglementează organizarea și atribuțiile Ministerului Public și ar fi dispus suportarea cheltuielilor de transport pentru persoanele care aveau obligația să asigure aducerea în țară a persoanei condamnate și care făceau parte din Centrul de Cooperare Polițienească Internațională din cadrul IGPR, precum a unei persoane care făcea parte din cadrele active ale SRI. Printre demersurile efectuate în vederea urgentării finalizării procedurii de extrădare ar fi fost organizarea unei vizite a unei delegații de procurori indonezieni în România, la sfârșitul anului 2010, deplasarea efectuată în Indonezia, la Jakarta, cu prilejul organizării unei conferințe, plata biletelor de avion ale persoanelor care au făcut parte din delegația desemnată să procedeze la aducerea în țară a condamnatului din bugetul PÎCCJ. De asemenea, fostul procuror general al PÎCCJ ar fi determinat, prin autoritatea de care dispunea, ca Ministerul de Interne să pună la dispoziția IGPR suma de bani necesară plății transportului Jakarta — București.

Procurorii din cadrul SIIJ au mai reținut că la data de 10.04.2017, pe parcursul procedurilor judiciare efectuate într-un dosar penal instrumentat de PÎCCJ – Secția de urmărire penală și criminalistică, magistratul menționat anterior a fost audiat, în calitate de martor, prilej cu care acesta ar fi declarat în mod nereal că relația pe care a avut-o cu persoana vătămată a fost o relație pur instituțională, negând existenta unei relații private, deși această relație ar fi constituit o împrejurare esențială pentru cauza penală.

Menționăm că în aceeași cauză, printr-o ordonanță din data de 14 februarie 2019, procurorii SIIJ au dispus extinderea urmăririi penale și începerea urmăririi penale in rem sub aspectul săvârșirii infracțiunilor de favorizarea făptuitorului, prev. de art. 269 Cod penal, și fals în declarații, prev. de art. 326 Cod penal, constând în aceea că, la data de 9 ianuarie 2017, PÎCCJ, prin Biroul de informare și relații publice, ar fi comunicat, în mod nereal, faptul că procurori ai Secției de urmărire penală și criminalistică ar fi dispus începerea urmăririi penale cu privire la faptă într-o cauză penală.

Foto: Adina Florea, procurorul de caz (InquamPhotos / Octav Ganea)

Secția pentru anchetarea magistraților extinde cercetarea penală în legătură cu un comunicat al Parchetului General din ianuarie 2017 în care se spunea că a început urmărirea penală după afirmațiile făcute de Ghiță / SURSE: Este vizat Augustin Lazăr AddThis Sharing Buttons Share to Facebook

Share to TwitterShare to RedditShare to EmailShare to WhatsApp

Secția pentru anchetarea magistraților a anunțat, prin comunicatul în care precizează acuzațiile împotriva Laurei Codruța Kovesi, că extinde cercetarea penală în legătură cu un comunicat al Parchetului General din ianuarie 2017, care ar fi comunicat, în mod nereal, faptul că procurori ai Secției de urmărire penală și criminalistică ar fi dispus începerea urmăririi penale după afirmațiile lui Sebastian Ghiță. Surse judiciare au declarat pentru G4Media.ro că vizat este chiar procurorul general, Augustin Lazăr.

„Menționăm că în aceeași cauză, printr-o ordonanță din data de 14 februarie 2019, procurorii SIIJ au dispus extinderea urmăririi penale și începerea urmăririi penale in rem sub aspectul săvârșirii infracțiunilor de favorizarea făptuitorului, prev. de art. 269 Cod penal, și fals în declarații, prev. de art. 326 Cod penal, constând în aceea că, la data de 9 ianuarie 2017, PÎCCJ, prin Biroul de informare și relații publice, ar fi comunicat, în mod nereal, faptul că procurori ai Secției de urmărire penală și criminalistică ar fi dispus începerea urmăririi penale cu privire la faptă într-o cauză penală“, se arată în comunicatul Secției de anchetare a magistraților în care sunt anunțate acuzațiile împotriva lui Kovesi.

În această anchetă vizat ar fi procurorul general, Augustin Lazăr, au precizat surse judiciare pentru G4Media.ro

Procurorul general a făcut următoarea precizare: „În calitate de procuror general, am exercitat atribuțiile de comunicare publică conform dispozițiilor legale în vigoare. Orice insinuări privind încălcări ale legii de către Parchetul de pe lângă Înalta Curte de Casație și Justiție sunt neavenite și urmăresc destabilizarea Ministerului Public”.

În 9 ianuarie 2017, Parchetul general a dat publicității următorul comunicat:

„Procurori ai Secţiei de urmărire penală şi criminalistică din cadrul Parchetului de pe lângă Înalta Curte de Casaţie au dispus prin ordonanță începerea urmăririi penale cu privire la faptă, respectiv infracțiunea de abuz în serviciu, în cauza având ca obiect informațiile făcute publice prin intermediul unor înregistrări difuzate în mass-media cu privire la o serie de afirmații făcute de fostul deputat Sebastian Ghiță. Cercetările în acest dosar vizează toate aspectele prezentate opiniei publice de către persoana anterior menționată prin intermediul înregistrărilor difuzate.

În acest context, precizăm că, în urma verificărilor efectuate, a rezultat că aducerea în țară a inculpatului Nicolae Popa a fost efectuată de către Poliția Română, iar costurile aferente transportului au fost achitate integral de către această instituție.

Cercetările se vor efectua în vederea stabilirii tuturor împrejurărilor de fapt și de drept“.

Foto: Augustin Lazăr (Inquam Photos/ Octav Ganea)

Citește și

EXCLUSIV Kovesi, apreciată pentru ”rezistența la presiune considerabilă” de comitetul de selecție a procurorului european. Cum au motivat experții independenți clasarea pe primul loc a fostei șefe DNA

COMUNICAT Secția pentru anchetarea magistraților o acuză pe Kovesi că ar fi mințit despre relația cu Sebastian Ghiță într-o audiere ca martor din aprilie 2017: Ar fi avut o relație privată cu acesta

SURSE Timmermans i-a transmis lui Dăncilă că OUG pentru contestația în anulare e ”linie roșie”. Semne de întrebare legate de posibila adoptare a ordonanței în ședința de guvern de azi

Secția pentru anchetarea magistraților extinde cercetarea penală în legătură cu un comunicat al Parchetului General din ianuarie 2017 în care se spunea că a început urmărirea penală după afirmațiile făcute de Ghiță / SURSE: Este vizat Augustin Lazăr